REPUBLIKA HRVATSKA

KRAPINSKO-ZAGORSKA ŽUPANIJA

OPĆINA STUBIČKE TOPLICE

NAČELNIK

KLASA: 400-08/17-01/05

URBROJ: 2113/03-03-17-1

Stubičke Toplice, 09.03.2017.

Na temelju članka 30. Zakona o komunalnom gospodarstvu (Narodne novine br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 49/11, 84/11, 90/11, 144/12, 94/13, 153/13, 147/14 i 36/15) i članka 46. st. 2. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 09/13) obnašatelj dužnosti načelnika – zamjenik načelnika Općine Stubičke Toplice donosi sljedeću

ODLUKU O UTVRĐIVANJU PRIJEDLOGA

IZVJEŠĆA O IZVRŠENJU PROGRAMA GRADNJE OBJEKATA I UREĐAJA KOMUNALNE INFRASTRUKTURE NA PODRUČJU OPĆINE STUBIČKE TOPLICE ZA RAZDOBLJE OD 01. SIJEČNJA DO 31. PROSINCA 2016. GODINE

Članak 1.

Programom gradnje objekata i uređaja komunalne infrastrukture na području Općine Stubičke Toplice za 2016. godinu bila je određena gradnja objekata i uređaja komunalne infrastrukture i to za:

-	javne površine,

-	nerazvrstane ceste,

-	groblje,

-	javnu rasvjetu,

-	opskrbu pitkom vodom,

-	odvodnju atmosferskih voda,

-	održavanje čistoće.

Članak 2.

Tablica koja sadrži opis poslova s planiranim troškovima po Proračunu Općine Stubičke Toplice za 2016. godinu i iskazom potrošenih financijskih sredstava za gradnju pojedinih objekata i uređaja komunalne infrastrukture u razdoblju od 01. siječnja do 31. prosinca 2016. godine, sastavni je dio i prilog ovog Izvješća.

OPIS I OPSEG IZVRŠENIH POSLOVA GRADNJE INFRASTRUKTURE

I.	JAVNE POVRŠINE

1.	Za izgradnju javnih površina nije bilo utrošenih sredstava.

II.	NERAZVRSTANE CESTE

Za asfaltiranje nerazvrstane ceste u naselju Pila - k.č.br. 150. k.o. Kraljev Vrh, utrošena su sredstva u iznosu od 117.651,17.

Za asfaltiranje nerazvrstane ceste u naselju Pila – od k.br. 66/A do k.br. 69/F, utrošena su sredstva u iznosu od 299.308,81 kuna.

Za izgradnju ceste DPU “Zeleni gaj” na izradu podloge za situacije građevina i zahvata u prostoru utrošena su sredstva u iznosu od 1.500,00 kuna.

Za izgradnju mosta i pristupne ceste u Strmcu Stubičkom, na izradu studije izvodljivosti sa analizom troškova, izradu elaborate zaštite okoliša i provedbu projekta na natječaj, utrošena su sredstva u iznosu od 72.562,50 kuna.

Za izgradnju nerazvrstane ceste “dio Strmečke prema groblju” na izmjeru terena i izradu geodetskog elaborata, izradu projektne dokumentacije, studije izvodljivosti s analizom troškova i koristi te izradu podloge za situaciju građevine i zahvata u prostoru utrošena su sredstva u iznosu od 117.928,38 kuna.

III.	GROBLJE

1.	Za uslugu pripreme, prijave i provedbe projekta “Izgradnja groblja Strmec Stubički”, na izradu studije izvodljivosti sa analizom troškova i koristi, izradu elaborata zaštite okoliša i plaćanje vodnog doprinosa utrošena su sredstva u iznosu od 157.041,74 kuna.

IV.	JAVNA RASVJETA

Za izgradnju javne rasvjete u Ulici Ivančica utrošena su sredstva u iznosu od 12.653,25 kuna.

Za izgradnju javne rasvjete u Ulici Vladimira Nazora prema kbr. 62, utrošena su sredstva u iznosu od 7.395,50 kuna.

V.	OPSKRBA PITKOM VODOM

1.	Za proširenje vodovodne mreže lokalnog vodovoda Sljeme – Pila – Strmec Stubički utrošena su sredstva u iznosu 16.494,00 kuna.

2.	Za nabavu i montažu nadzemnog hidranta utrošena su sredstva u iznosu od 10.625,00 kuna.

VI.	ODVODNJA I PROČIŠĆAVANJE OTPADNIH VODA

Za izgradnju kanala oborinske odvodnje, prema zahtjevima mjesnih odbora, utrošena su sredstva u iznosu od 167.727,50 kuna.

VII.	ODRŽAVANJE ČISTOĆE

1.	Za izgradnju reciklažnog dvorišta na izradu tehničke dokumentacije te planiranje terena utrošena su sredstva u iznosu od 55.356,49 kuna.

Članak 3.

Izvješće o izvršenju Programa gradnje objekata i uređaja komunalne infrastrukture na području Općine Stubičke Toplice za razdoblje od 01. siječnja do 31. prosinca 2016. godine objaviti će se u “Službenom glasniku Krapinsko-zagorske županije”, a stupa na snagu u roku od osam dana od dana objave.

Članak 4.

Odluka se upućuje Općinskom vijeću Općine Stubičke Toplice na donošenje.

o.d. NAČELNIKA – ZAMJENIK NAČELNIKA

Ivan Hren

DOSTAVITI:

Općinsko vijeće Općine Stubičke Toplice

Arhiva, ovdje